2.  ลักษณะการประกอบธุรกิจ

2.1 ประวัติความเป็นมา

สรุปประวัติความเป็นมาของ บริษัท ซิโน-ไทย รีซอร์เซส ดีเวลลอปเม้นท์ จำกัด (มหาชน)
เดิมชื่อบริษัท อ่าวขามไทย จำกัด ได้ดังนี้

ปี 2521 จดทะเบียนเป็นบริษัทจำกัด เมื่อวันที่ 29 มิถุนายน 2521
เพื่อประกอบกิจการเหมืองแร่ดีบุกในทะเล

ปี 2522 เปิดดำเนินการ เมื่อวันที่ 2 มกราคม 2522

จดทะเบียนเป็นหลักทรัพย์จดทะเบียนในตลาดหลักทรัพย์แห่งประเทศไทย เมื่อวันที่ 9 กรกฎาคม
2522

ปี 2536 บริษัทฯ เริ่มประสบภาวะขาดทุนเนื่องจากราคาดีบุกตกต่ำทั่วโลก

คณะกรรมการบริษัทฯ มีมติหยุดดำเนินการขุดแร่ดีบุกเป็นการชั่วคราว เมื่อวันที่ 19 สิงหาคม 2536
และทบทวนแนวทางการดำเนินธุรกิจที่มีต้นทุนต่ำลง

ปี 2537 บริษัทฯ ได้เริ่มดำเนินการขุดแร่ดีบุกอีกครั้งในเดือนมกราคม
โดยการจ้างผู้รับเหมาดำเนินการ ต่อมาวันที่ 17 ธันวาคม 2537 ผู้รับเหมาของบริษัทฯ
ได้แจ้งหยุดดำเนินการขุดแร่ เนื่องจากราคาดีบุกยังคงตกต่ำอย่างต่อเนื่อง

บริษัท ซิโน-ไทย เอ็นจีเนียริ่ง แอนด์ คอนสตรัคชั่น จำกัด(มหาชน)
ได้เข้าถือหุ้นร่วมกับสำนักงานทรัพย์สินส่วนพระมหากษัตริย์ ธนาคารไทยพาณิชย์ จำกัด (มหาชน)
และกระทรวงการคลังในสัดส่วนร้อยละ 19.50, 15.00, 10.00, และ 5.00
ของทุนชำระแล้วของบริษัทฯ ตามลำดับ และได้ส่งตัวแทนร่วมในทีมงานคณะกรรมการบริหารชุดใหม่
เพื่อพิจารณาทิศทางการดำเนินธุรกิจ ปรับปรุงการดำเนินงานและการบริหาร
จดทะเบียนแปรสภาพเป็นบริษัทมหาชน จำกัด เมื่อวันที่ 9 มิถุนายน 2537 บริษัทฯ
ได้แจ้งการหยุดประกอบธุรกิจแร่ดีบุกเป็นการชั่วคราว ต่อตลาดหลักทรัพย์ฯ ตั้งแต่วันที่ 17 ธันวาคม
2537

ปี 2538 บริษัทฯ ได้ทำสัญญาให้เช่าเรือขุดแร่ 2 ลำและเรือลำเลียง 5 ลำ กับบริษัทต่างประเทศ
ซึ่งมีผลบังคับใช้ตั้งแต่วันที่ 20 ตุลาคม 2538 เป็นระยะเวลา 180 วัน และสามารถต่ออายุสัญญาได้

ปี 2539 บริษัทซิโน-ไทย เอ็นจีเนียริ่ง แอนด์ คอนสตรัคชั่น จำกัด (มหาชน)
ได้เข้าซื้อหุ้นของบริษัทฯ เพิ่มเติมจากผู้ถือหุ้นรายอื่นๆ รวมเป็นร้อยละ 51
ของจำนวนหุ้นทั้งหมดของบริษัทฯ เปลี่ยนชื่อเป็น บริษัท ซิโน-ไทย รีซอร์ส ดีเวลลอปเม้นท์ จำกัด
(มหาชน) เมื่อวันที่ 30 พฤษภาคม 2539
เพื่อดำเนินธุรกิจหลักเกี่ยวกับการประกอบกิจการเหมืองแร่ การพัฒนาทรัพยากร และสินทรัพย์ต่างๆ

บริษัทฯ ได้จ้างผู้รับเหมาทำการขุดแร่ดีบุกในเขตประทานบัตรของบริษัทฯ
โดยกำหนดเริ่มดำเนินการตั้งแต่วันที่ 30 พฤศจิกายน 2539

ปี 2540 เปลี่ยนชื่อเป็น บริษัท ซิโน-ไทย รีซอร์เซส ดีเวลลอปเม้นท์ จำกัด (มหาชน) เมื่อวันที่
19 พฤษภาคม 2540 มีวัตถุประสงค์หลักในการประกอบกิจการเหมืองแร่
ซึ่งมิได้จำกัดเฉพาะการทำเหมืองแร่ดีบุก วันที่ 25 ตุลาคม 2540
ผู้รับเหมาขุดแร่ดีบุกรายเดิมของบริษัทฯ ได้ขอยกเลิกสัญญาจ้าง
เนื่องจากแผนที่สำรวจแหล่งแร่ดีบุกมีความคลาดเคลื่อนจากสภาพในขณะนั้น
ทำให้เครื่องจักรและอุปกรณ์ของผู้รับเหมา ไม่เหมาะสมกับระดับความลึกของน้ำทะเล และบริษัทฯ
ได้ตกลงทำสัญญากับผู้รับเหมารายใหม่ โดยมีอายุสัญญา 3 ปี เริ่มตั้งแต่วันที่ 1 มีนาคม 2541
บริษัทฯ
ได้รับแจ้งเรื่องการเข้าข่ายอาจถูกเพิกถอนหลักทรัพย์จากการเป็นหลักทรัพย์จดทะเบียนในตลาดหลักทรัพย์แห่งประเทศไทย
เมื่อวันที่ 17 ธันวาคม 2540 บริษัทฯ ได้เริ่มดำเนินการเหมืองหินอุตสาหกรรมในเดือนธันวาคม
2540

ปี 2541 บริษัทฯได้แต่งตั้ง บริษัทหลักทรัพย์ หยวนต้า(ประเทศไทย)จำกัด(ชื่อเดิม บริษัทหลักทรัพย์
คาเธ่ย์ แคปปิตอล
จำกัด)เป็นที่ปรึกษาทางการเงินในการจัดทำแผนดำเนินการเพื่อแก้ไขเหตุแห่งการเข้าข่ายอาจถูกเพิกถอนหลักทรัพย์ดังกล่าว

ปี 2542 บริษัทฯ ได้มีการลงนามในสัญญาจ้างทำเหมืองแร่ดีบุกในทะเลเพิ่มเติม
โดยสัญญาดังกล่าวมีอายุ 3 ปี เริ่มตั้งแต่วันที่ 1 กรกฎาคม 2542 ในแนวเขตพื้นที่ที่ระบุ
ซึ่งเป็นส่วนหนึ่งของประทานบัตรที่ 17996/12395 และ 17997/12563

บริษัทฯ ได้รับมติจากที่ประชุมวิสามัญผู้ถือหุ้นครั้งที่ 1/2542 เมื่อวันที่ 14 ธันวาคม 2542
อนุมัติดำเนินการตามแผนดำเนินการเพื่อแก้ไขเหตุที่หุ้นสามัญของบริษัทฯ
อาจถูกเพิกถอนจากการเป็นหลักทรัพย์จดทะเบียนในตลาดหลักทรัพย์แห่งประเทศไทย
โดยกำหนดแผนดำเนินการเป็นเวลา 5 ปี ตั้งแต่ปี 2542-2546
และคาดว่าจะดำเนินการขออนุมัติปลด “SP” ภายในปี 2547

ปี 2543 บริษัทฯ ได้รับอนุญาตจากตลาดหลักทรัพย์แห่งประเทศไทยปลด “SP”
ให้เปิดการซื้อขายหลักทรัพย์ของบริษัทฯ ในหมวด REHABCO ได้ตั้งแต่วันที่ 6 มีนาคม 2543
เป็นต้นไป

ปี 2544 บริษัทฯ ได้ประกอบธุรกิจหลักด้านเมืองแร่ ได้แก่เหมืองแร่ดีบุก
และเหมืองหินอุตสาหกรรมซึ่งยังคงอยู่ใน

การดำเนินการตามแผนดำเนินการเพื่อแก้ไขเหตุแห่งการเข้าข่ายอาจถูกเพิกถอน
ที่ได้รับมติจากที่ประชุมวิสามัญผู้ถือหุ้นครั้งที่ 1/2542 ในปี 2542 ต่อมาในวันที่ 30 กันยายน 2544
ผู้รับจ้างได้ขอยกเลิกสัญญาเช่าเรือขุดแร่ทั้ง 2
ลำเนื่องจากได้มีการเปลี่ยนแปลงผู้บริหารในบริษัทของผู้รับจ้างแต่ผู้รับจ้างยังคงรับจ้างทำเหมืองแร่ดีบุกในทะเลของบริษัทฯ
อยู่ต่อไปจนถึง วันที่ 31 ธันวาคม 2544

ปี 2545 เมื่อวันที่ 27 กุมภาพันธ์ 2545 บริษัทฯ ได้แต่งตั้ง บริษัทหลักทรัพย์ฟิลลิป(ประเทศไทย)
จำกัด(มหาชน) เป็นที่ปรึกษาทางการเงินฯ แทนบริษัทหลักทรัพย์หยวนต้า(ประเทศไทย) จำกัด
เนื่องจาก บล.หยวนต้า จำกัด ได้ควบรวมกิจการกับ บล.กิมเอ็ง(ประเทศไทย) จำกัด
และได้ระงับการปฏิบัติหน้าที่เป็นที่ปรึกษาทางการเงิน

การเปลี่ยนแปลงและพัฒนาการสำคัญของการประกอบธุรกิจและบริหารงาน 5 ปีที่ผ่านมา

ในรอบ 5 ปี ที่ผ่านมา บริษัทฯ ได้มีการพัฒนาการในการประกอบธุรกิจหลักด้านเหมืองแร่
ซึ่งแต่เดิมเน้นในการทำเหมืองแร่ดีบุกในทะเล ณ อ่าวภูเก็ต และอ่าวบางเทา จังหวัดภูเก็ต
เป็นส่วนใหญ่
และได้ขยายการประกอบธุรกิจเพิ่มในการทำเหมืองหินอุตสาหกรรมเพื่อการก่อสร้างในปี 2539
แต่อย่างไรก็ดีบริษัทฯ ได้พิจารณายกเลิกโครงการที่ไม่คุ้มค่าในการลงทุน อันได้แก่
โครงการสำรวจเหมืองแร่หินแกรนิต ณ จังหวัดสงขลา
และโครงการสำรวจและทำเหมืองแร่ทองคำในท้องที่อำเภอสุคิริน จังหวัดนราธิวาส ในปี 2541
และปี 2542 บริษัทฯ มีแผนงานที่จะหามูลค่าเพิ่มให้แก่ผลิตภัณฑ์
ซึ่งขณะนี้อยู่ในระหว่างการศึกษาสำรวจความเป็นไปได้ของการผลิตแร่ Calcite และ ปูนขาว
ซึ่งเป็นสายแร่ที่เกิดในเขตประทานบัตรของบริษัทฯ
และบริษัทในเครือเพื่อทำการจำหน่ายให้แก่ลูกค้าที่ต้องการนำไปใช้ผสมในอุตสาหกรรมอาหารสัตว์
เครื่องสำอาง น้ำตาล เป็นต้น ในปี 2543 และปี 2544 บริษัทฯ
ได้ชะลอแผนงานที่จะหามูลค่าเพิ่มให้แก่ผลิตภัณฑ์
เนื่องจากภาวะเศรษฐกิจโดยรวมยังไม่เอื้ออำนวยให้ขยายการลงทุนเพิ่ม

[TABLE]

  หมายเหตุ บริษัทฯได้ขายหุ้นทั้งหมดของ บจ.ไทยแมนแทนแนนซ์ แอนด์คอนแทรคติ้ง เมื่อวันที่ 24
  กรกฎาคม 2544 เนื่อง จากมิได้เป็นธุรกิจที่เกี่ยวข้องกับธุรกิจหลักของบริษัทฯ

(1) ข้อมูลบริษัทย่อย

  -ไม่มี-

(2) ข้อมูลบริษัทร่วม

+------------------------+---+-------------------------------------------+
| ชื่อบริษัท                 | : | บริษัท ทรัพยากรสมุทร จำกัด                     |
+------------------------+---+-------------------------------------------+
| ที่ตั้งสำนักงาน             | : | ชั้น 2 อาคาร ซิโน-ไทยทาวเวอร์ 32/23 ถนนสุขุมวิท  |
|                        |   | 21                                        |
|                        |   |                                           |
|                        |   | แขวงคลองเตยเหนือ เขตวัฒนา กรุงเทพฯ 10110     |
+------------------------+---+-------------------------------------------+
| ที่ตั้งสำนักงานสาขา         | : | 10 ซอยสะพานหิน ถนนภูเก็ต ตำบลตลาดใหญ่         |
|                        |   | อำเภอเมือง จังหวัดภูเก็ต                       |
|                        |   |                                           |
|                        |   | โทรศัพท์ 0-7621-2232                        |
+------------------------+---+-------------------------------------------+
| จดทะเบียนเป็นบริษัทจำกัด    | : | เลขที่ 675/2524 วันที่ 26 มีนาคม 2524           |
+------------------------+---+-------------------------------------------+
| ประเภทกิจการ            | : | สำรวจและทำเหมืองแร่ดีบุกในทะเล                |
+------------------------+---+-------------------------------------------+
| ทุนจดทะเบียนที่เรียกชำระแล้ว | : | ณ วันที่ 31 ธันวาคม 2544                      |
|                        |   |                                           |
|                        |   | 72,000,000 บาท แบ่งเป็นหุ้นสามัญ จำนวน 720,000 |
|                        |   | หุ้น                                        |
|                        |   |                                           |
|                        |   | มูลค่าที่ตราไว้หุ้นละ 100 บาท                    |
+------------------------+---+-------------------------------------------+

  ผู้ถือหุ้น ณ วันที่ 31 ธันวาคม 2544

  ชื่อ จำนวน ร้อยละของ

  หุ้นที่ถือ ทุนจดทะเบียน

  1. บมจ. ซิโน-ไทย รีซอร์เซส ดีเวลลอปเม้นท์ 226,075 หุ้น 31.40 %

2. บรรษัทการเงินระหว่างประเทศ 115,200 หุ้น 16.00 %

  3. บ.อ่าวขามติน จำกัด 117,360 หุ้น 16.30 %

  4. บ. ซะเทินกินตา คอนโซลิเดเต็ด จำกัด 117,360 หุ้น 16.30 %

  5. บมจ.ทุ่งคาฮาเบอร์ 72,000 หุ้น 10.00 %

  6. บมจ.ธนาคารไทยพาณิชย์ 72,000 หุ้น 10.00 %

  7. อื่นๆ 5 หุ้น 0.00 %

  รวม 720,000 หุ้น 100.00 %

  คณะกรรมการ ณ วันที่ 31 ธันวาคม 2544

+----------------+---+--------------------------------------------------+
|                |   | ชื่อ ตำแหน่ง                                        |
+----------------+---+--------------------------------------------------+
|                |   | 1.  นายประกิต ประทีปะเสน ประธานกรรมการ             |
|                |   |                                                  |
|                |   | 2.  นายราชัน กาญจนะวณิชย์ กรรมการ                   |
|                |   |                                                  |
|                |   | 3.  นายอึ้ง วาย ชอย กรรมการ                        |
|                |   |                                                  |
|                |   | 4.  นายวิทูร สมบูรณ์ กรรมการ                         |
|                |   |                                                  |
|                |   | 5.  นายวารินทร์ เชิดบุญเมือง กรรมการ                  |
|                |   |                                                  |
|                |   | 6. นายชลพรรณ วงษ์สิงห์ กรรมการ                      |
+----------------+---+--------------------------------------------------+

รอบระยะเวลาบัญชี : 1 ตุลาคม - 30 กันยายน

ผู้สอบบัญชี : นางสาวปริญาดา งานประเสริฐ หรือ นางสาววรรญา พุทธเสถียร หรือนางสาวซูซาน
เอี่ยมวนิชชา ผู้สอบบัญชีรับอนุญาตเลขที่ 5123 หรือที่ 4387 หรือที่ 4306

ตามลำดับ บริษัท สำนักงาน เอ เอ็ม ซี จำกัด

2.3 โครงสร้างรายได้ของบริษัท

หน่วย : ล้านบาท

  ---------------- --------- --------- --------- --------- --------- ---------
  ผลิตภัณฑ์           ปี 2542              ปี 2543              ปี 2544    

                   รายได้     %         รายได้     %         รายได้     %

  1. แร่ดีบุก         64.31     81.39     99.88     80.12     110.64    83.28

  2. หินอุตสาหกรรม   12.30     15.57     20.59     16.51     19.07     14.35

  เพื่อการก่อสร้าง                                                       

  3.               2.40      3.04      4.20      3.37      3.15      2.37
  ธุรกิจให้เช่าเรือขุด                                                     

  รวม              79.01     100       124.67    100       132.86    100
  ---------------- --------- --------- --------- --------- --------- ---------

2.4 เป้าหมายการดำเนินธุรกิจของบริษัทฯ

บริษัทฯ มีแผนการในการดำเนินธุรกิจเดิมต่อไป โดยการประกอบธุรกิจหลัก 3 ประการคือ

1.  เหมืองแร่ดีบุก

2.  เหมืองหินอุตสาหกรรม

3.  ธุรกิจให้เช่าเรือขุดแร่

เหมืองแร่ดีบุก

บริษัทฯ ได้จ้างผู้รับเหมาอิสระทำการขุดแร่ในเขตพื้นที่ประทานบัตรของบริษัทฯ
เพื่อเป็นการลดต้นทุนการดำเนินงาน โดยบริษัทฯ จะได้รับส่วนต่างจากแร่ที่ขายได้
ในอัตราประมาณร้อยละ 8-40 ขึ้นกับปริมาณและราคาของแร่ที่จำหน่ายได้ โดยค่าใช้จ่ายต่างๆ
ให้เป็นของผู้รับเหมาทั้งหมด สำหรับในปี 2545 บริษัทฯ มีแผนที่จะทำการขุดแร่โดยใช้เรือขุด แร่ 2
ลำของบริษัทต่อไป

ในช่วงที่ผ่านมามีผู้ผลิตดีบุกหลายรายทั้งในประเทศและต่างประเทศ ได้หยุดประกอบกิจการ
ทำให้ปริมาณดีบุกในตลาดโลกลดลง
ในขณะที่ความต้องการใช้ยังคงมีอยู่ทำให้แร่ดีบุกที่บริษัทผลิตได้เท่าใด จะมีผู้รับซื้อทั้งหมด

ปัจจุบันถึงแม้ว่าบริษัทฯ จะจำหน่ายแร่ดีบุกที่ผลิตได้ทั้งหมดให้แก่บริษัท ไทยแลนด์ สเมลติ้ง แอนด์
รีไฟนิ่ง จำกัด แต่บริษัทฯ ก็มิได้มีข้อจำกัดว่าจะต้องขายให้แก่บริษัทนี้บริษัทเดียว บริษัทฯ
มีโอกาสที่จะเสนอขายให้แก่ผู้ซื้อรายใดก็ได้ที่ให้ราคาสูงสุด นอกจากนี้บริษัทฯ
หามูลค่าเพิ่มให้แก่สินแร่ดีบุกที่ขุดได้ กล่าวคือหลังจากแยกแร่ดีบุกออกไปแล้ว แร่อื่นๆ
ที่คงเหลืออยู่ในลักษณะขี้แร่ ซึ่งมีส่วนประกอบของแร่ที่มีมูลค่าสูงปะปน เช่น แทนทาลัม อิมิไน๊ท์
เซอร์คอน เป็นต้น

เหมืองหินอุตสาหกรรม

การประกอบธุรกิจเหมืองหินอุตสาหกรรม
มีความเป็นไปได้ในการลงทุนโดยกลุ่มลูกค้าจะเป็นโครงการของภาครัฐบาลและเอกชน
จึงเป็นธุรกิจที่จะสร้างผลกำไรให้แก่บริษัทฯ ได้ในอนาคต แต่ในระยะสั้น
เนื่องจากเศรษฐกิจของประเทศยังคงชะลอตัว ในช่วงปี 2543-2544
โดยเฉพาะธุรกิจอสังหาริมทรัพย์ ประกอบกับบริษัทฯ ได้ลงทุนก่อสร้างโรงโม่หิน
และติดตั้งเครื่องจักรต่างๆ ซึ่งต้องอาศัยระยะเวลาในการสร้างยอดขาย
ประกอบกับภาระดอกเบี้ยและค่าใช้จ่ายตัดจ่ายจากการลงทุนทำให้ผลการดำเนินงานในช่วงแรกปรากฏผลขาดทุน
แต่ถ้าพิจารณาเฉพาะกำไรเบื้องต้น (Gross Profit Margin) จะกำไร บริษัทฯ
เชื่อมั่นว่าถ้าเศรษฐกิจของประเทศเริ่มฟื้นตัว ธุรกิจเหมืองหินอุตสาหกรรมจะสามารถกำไรได้
และนอกจากนี้โครงการต่างๆ ของภาครัฐ ที่จะกระจายความเจริญสู่ภูมิภาค
ก็มีส่วนช่วยเพิ่มโอกาสในการขายให้แก่บริษัทฯ มากขึ้น

นอกจากนี้บริษัทฯ ได้พยายามพัฒนาผลิตภัณฑ์เพื่อหามูลค่าเพิ่มให้แก่สินค้าอย่างต่อเนื่อง
ซึ่งจะเป็นการกระจายฐานลูกค้าไม่ให้จำกัดอยู่เฉพาะธุรกิจอสังหาริมทรัพย์แต่เพียงอย่างเดียว
โดยบริษัทฯ พยายามหาลูกค้าซึ่งเป็นผู้ผลิตส่วนประกอบ
เพื่อใช้เป็นวัตถุดิบสำหรับอุตสาหกรรมพื้นฐานหลายประเภท เช่น อุตสาหกรรมกระดาษ สี พลาสติก
เป็นต้น

บริษัทฯ ได้เน้นด้านการตลาด
โดยการเข้าพบลูกค้าถึงสถานที่ที่ทำการของลูกค้าเพื่อนำเสนอสินค้าและบริการที่ดี
ขึ้นทะเบียนในทำเนียบโรงโม่หินของทางราชการ การหาบุคลากรด้านการตลาดที่เป็นบุคคลในพื้นที่
และการหาเอเย่นต์เพิ่มเติม

  ธุรกิจให้เช่าเรือขุด

บริษัทฯ ได้นำทรัพย์สินที่ใช้ประโยชน์ไม่เต็มที่
ออกให้เช่าเพื่อเป็นการบริหารทรัพย์สินที่มีอยู่ให้เกิดประสิทธิภาพสูงสุดและเป็นการเพิ่มประเภทการดำเนินธุรกิจ
เรือขุดของบริษัทฯ ทั้ง 2 ลำ เป็นเรือขุดที่มีประสิทธิภาพสูงสุดในเขตน่านน้ำอาเซียน
แต่การทำธุรกิจเหมืองแร่ในทะเล เรือขุดและอุปกรณ์ต่างๆ
จะมีการสึกหรอสูงและต้องได้รับการซ่อมแซมและบำรุงรักษาอย่างสม่ำเสมอ ทำให้มีค่าใช้จ่ายสูง
ดังนั้นเพื่อเป็นการใช้สินทรัพย์ที่มีอยู่ให้เกิดประสิทธิภาพ และลดค่าใช้จ่ายลง บริษัทฯ
ได้ทำสัญญาให้เช่าเรือขุดแร่พร้อมอุปกรณ์กับบริษัท เรือขุดแร่กอบชัย จำกัด
ซึ่งเป็นผู้รับเหมาขุดแร่ในเขตพื้นที่ประทานบัตรของบริษัทฯ
โดยในสัญญาเช่าระบุให้ผู้เช่าเรือดูแลบำรุงรักษาเรือขุดแร่ให้มีสภาพดีและพร้อมใช้งานอยู่เสมอในระหว่างอายุของสัญญาเช่าซึ่งค่าใช้จ่ายในการดูแลนี้ให้เป็นภาระของผู้เช่า
โดยบริษัทฯ จะมีรายได้ค่าเช่าเป็นรายเดือนๆ ละ 200,000 บาท และ 150,000 บาท
สำหรับเรือขุดแร่อ่าวขามไทย 2 และอ่าวขามไทย 3 ตามลำดับ ตลอดอายุของสัญญาเช่า 3 ปี
นอกจากนี้บริษัทฯ
ได้แจ้งให้ผู้เช่าวางหลักประกันสัญญาการเช่าเป็นหนังสือค้ำประกันของธนาคารจำนวน 1 ล้านบาท
เพื่อประกันการปฏิบัติตามสัญญาของผู้เช่า

การนำทรัพย์สินที่ไม่ได้ใช้ประโยชน์อย่างเต็มที่ออกให้เช่านี้ เป็นการช่วยให้บริษัทฯ
มีรายได้ที่สม่ำเสมอตลอดอายุของสัญญาเช่า อีกทั้งผู้เช่าก็เป็นผู้รับเหมาขุดแร่ของบริษัทฯ
และเรือที่เช่านี้ก็ระบุว่าจะใช้ในการขุดแร่ตามสัญญาจ้างผู้รับเหมา
ซึ่งเป็นการเสริมประโยชน์ระหว่างกัน อย่างไรก็ตามในกรณีที่บริษัทฯ
สามารถหาผู้เช่ารายใหม่ที่ให้ผลตอบแทนที่ดีกว่าเดิม บริษัทฯ สามารถยกเลิกสัญญาเดิมได้
โดยจ่ายค่าชดเชยการซ่อมบำรุงเรือตามที่ผู้เช่าได้ดำเนินการไปจริง แต่ไม่เกิน 8,000,000 บาท

ธุรกิจการให้เช่าเรือขุดแร่ เป็นที่ทราบกันในกลุ่มผู้ประกอบธุรกิจเหมืองแร่ในทะเลว่า
เรือขุดแร่ของบริษัทฯ 2 ลำ เป็นเรือที่มีขนาดใหญ่ และมีศักยภาพสูงที่สุดในแถบประเทศอาเซียน
บริษัทฯ ได้ติดต่อกับผู้เช่าทั้งในและต่างประเทศ เพื่อเช่าไปใช้ในการทำเหมืองแร่ในทะเล
โดยไม่จำกัดว่าจะต้องเป็นแร่ดีบุก ปัจจุบันบริษัทฯ ได้ทำสัญญาให้เช่าเรือขุดแร่อ่าวขามไทย 2 และ
3 กับบริษัทฯ ในประเทศ ซึ่งเป็นผู้รับเหมาขุดแร่ในเขตพื้นที่ประทานบัตรของบริษัทฯ ต่อมาในวันที่
30 กันยายน 2544ผู้รับเหมาได้ขอยกเลิกสัญญาเช่าเรือขุดแร่ทั้ง 2 ลำ
เนื่องจากได้มีการเปลี่ยนแปลงผู้บริหารในบริษัทของผู้รับเหมา บริษัทฯ
จึงอยู่ในระหว่างการติดต่อหาผู้เช่ารายใหม่ทั้งภายในและต่างประเทศ
เพื่อไม่ให้ทรัพย์สินต้องอยู่อย่างสูญเปล่า